Programmet har sin bakgrunn fra 1963 da James R. «Bobby» Evans, ingeniør i San Angelo-distriktet, så en undervisningsfilm som viste farene ved forsøpling langs motorveien. I 1984 var Evans blitt byen Tylers distriktsingeniør og satte igang med å etablere det som skulle bli Adopt-a-Highway-programmet. Det første Adopt-a-Highway-skiltet ble satt opp 9. mars 1985 ved U.S. Route 69 i Texas. En to miles (3,22 kilometer) lang strekning hadde blitt «adoptert» av organisasjonen Tyler Civitan Club, Tyler-avdelingen av den internasjonale frivillige organisasjonen Civitan.